Mormonerne  kom  til 
Danmark  11.  maj  1850 

Genoprettelsens  spæde  begyndelse 

1  1820'eme  opstod  i  det  såkaldte  Burned-over  District  i  den  nordvestlige  del  af  den  ameri- 
kanske delstat  New  York  en  stærk  religiøs  vækkelse  med  slet  skjulte  reformbestræbelser  i 
sig:  Sand  efterlevelse  af  de  kristne  dyder  og  krav  om  tilbagevenden  til  den  kristne  oldkirkes 
religiøse  og  rituelle  principper  blev  fremhævet  som  nødvendige  for  personlig  frelse,  således 
som  det  stort  set  i  samtiden  eller  lidt  senere  var  tilfældet  i  de  vakte  dele  af  Danmark;  eksem- 
pelvis i  området  mellem  Vejle  og  Horsens  (»de  stærke  jyder«)  og  i  »det  hellige  land«  i  en 
trekant  sydøst  for  linjen  Sorø,  Slagelse  og  Skælskør. 

Dybt  påvirket  af  de  mange  modstridende  påstod  den  unge  Joseph  Smith  at  have  fået  hel- 
argumenter  i  det  religiøse  massehysteri  trådte  lige  skrifter  overdraget  fra  et  himmelsk  sende- 
en  14-årig  bondeknøs,  Joseph  Smith  (1805-  bud  på  stort  set  samme  måde,  som  Moses  i 
1844),  ind  på  den  religiøse  debats  arena  med  sin  tid  havde  fået  Moseloven  overdraget  af 
et  klart  og  overraskende  budskab.  Dristigt  og    selveste  Gud. 

åbenhjertigt  påstod  han  at  have  svaret  på  de  De  fleste  ignorerede  naturligvis  den  unge 
mange  stridsspørgsmål,  som  de  forskellige  mands  påstand  som  det  rene  nonsens.  Andre 
vækkelsesretninger  var  så  uenige  om  -  og  sva-  følte  sig  provokeret  af  »de  blasfemiske  påstan- 
ret  havde  han  fået  direkte  fra  Gud  gennem  de«  og  begyndte  at  genere  den  unge  mand  og 
personlig  åbenbaring.  Altså  på  samme  måde    hans  familie. 

som  Oldkirkens  Peter,  Jakob  og  Johannes  Men  nogle  få  troede  på  den  unge  mands  på- 
havde  fået  »Forklarelsen  på  Bjerget«.  Senere    stande,  og  i  april  1830  oprettedes  Jesu  Kristi 

Kirke  af  Sidste  Dages  Hellige  -  bedre  kendt 
som  Mormonkirken.  Det  blev  begyndelsen  til 
et  kirkesamfund,  som  i  dag  med  sine  10-11 
millioner  medlemmer  på  verdensplan  frem- 
står som  en  økonomisk,  politisk  og  kulturel 
magtfaktor  i  USA,  det  er  vanskeligt  at  komme 
uden  om. 

De  første  missionærer  til  Danmark 

I  1849  -  kun  20  år  efter  sin  oprettelse  -  ud- 
sendte Mormonkirken  som  led  i  en  verdens- 
omspændende plan  for  første  gang  repræsen- 
tanter til  Danmark.  Den  første  mormonmis- 
sionær, der  kom  her  til  landet  11.  maj  1850,  var 
den  konverterede  danske  sømand,  Peter  Ole 
Hansen,  som  straks  gik  i  gang  med  at  forsøge 
at  få  familie  og  venner  ind  i  den  nye  tro.  En 
måned  senere,  den  14.  juni  1850,  ankom  sven- 
skeren John  Forsgren,  amerikaneren  George 
Parker  Dykes,  der  fra  et  ophold  i  en  norsk 
koloni  i  delstaten  Illinois  havde  fået  kendskab 
til  nordiske  sprog,  samt  mormonapostlen 
Erastus  Snow,  der  var  gruppens  formelle 
Ældste  Erastus  Snow.  leder. 

København  da  missionærerne  kom 

Den  by,  mormonmissionærerne 
kom  til  i  1850,  var  hovedstaden  i  Dan- 
mark -  for  ikke  så  mange  år  tilbage  en 
af  de  store  handelsbyer  i  Norden,  nu 
hensunket  til  at  være  en  provinsby,  en 
soveby  med  liden  aktivitet  i  forhold 
til  en  driftig  by  som  Hamborg.  Byens 
hen  ved  115  000  indbyggere  var  klemt 
sammen  inden  for  byens  volde,  som, 
da  de  blev  anlagt  af  Christian  IV 
(1588-1648),  havde  haft  en  militær  be- 
tydning, men  nu  var  ganske  util- 
strækkelige til  at  beskytte  byen  mod 
en  moderne  militærmagt.  Det  havde 
vist  sig  ved  englændernes  bombarde- 
ment i  1807,  men  nu  havde  der  været 
fred  i  Danmark  siden  1814,  og  midler 
til  nye  fæstningsanlæg  var  der  ikke. 

Voldene  havde  således  ingen  reel 
militær  betydning,  men  de  havde  til 
gengæld  en  økonomisk.  Hver  gang  et 
mermeske  eller  en  vogn  passerede 
germem  byens  fire  porte,  kostede  det 
en  afgift,  som  gik  i  den  slunkne  stats- 
kasse. Og  om  natten  var  byportene 
lukkede  indtil  klokken  7  om  morge- 
nen. 

Inden  for  murene  var  de  hygiejni- 
ske forhold  forfærdelige.  Folk  boede  i 
tæt  pakkede  rum.  Ikke  desto  mindre 
var  der  plads  til  3000  heste,  1500  køer 
og  700  svin  -  foruden  hunde,  katte, 
mus  og  rotter.  Der  var  ikke  noget 
kloakeringssystem.  Vandforsyningen 
bestod  af  lange,  åbne  trærør,  der  lede- 
de overfladevandet  fra  de  nærliggen- 
de søer  ind  til  byen;  men  man  kunne 
dog  også  hente  vandet  ved  de  få,  of- 
fentlige brønde  i  byen.  Den  danske 
naturforsker  Thomas  Bartolin  (1616- 
1680)  foreslog  allerede  i  1671  til  en 
kommission  vedrørende  Københavns 
vandforsyning  oprettet  af  Christian  V, 
at  byens  drikkevand  skulle  ledes  til  et 
kammer,  der  var  delt  i  to  afdelinger. 
Vandet  skulle  passere  fra  den  ene  af- 
deling gennem  åbninger  nederst  i 
skillevæggen  op  i  den  anden  for  på 
derme  måde  at  fraskille  »slim  og 
urenhed  så  ildelugtende  og  stinken- 


de, at  sygdom  deraf  skulle  befrygtes«. 
Forslaget  blev  ikke  germemført.  Dø- 
deligheden var  stor.  Gennemsnits- 
levealderen for  mænd  var  i  årene 
1835-1839  35  år  og  39  år  for  kvinder. 
I  1853  fik  man  en  kolerakatastrofe, 
der  spredte  død  og  rædsel  i  byen. 
Københavns  første  filteranlæg  for 
drikkevand  blev  anlagt  så  sent  som 
i  1859. 

At  rejse  uden  for  Københavns  mure 
kurme  enhver,  så  længe  det  blot  dre- 
jede sig  om  søndagsturen  til  Frede- 
riksberg Have,  hvor  man  kurme  gå 
frem  og  tilbage  -  og  måske  lidt  mere 
sjældent  til  Dyrehaven  ved  Klampen- 
borg. Men  længere  rejser  var  kostbare 
og  tog  sin  tid.  I  hvert  nummer  i  Fy  ens 
Stifts  Avis  kunne  man  på  bagsiden 
læse  en  fortegnelse  over  de  folk,  der 
havde  passeret  Store  Bælt,  så  mange 
var  det  jo  ikke.  Før  1850  krævede  man 
pas  for  at  kunne  rejse  fra  landsdel  til 
landsdel.  Odense  var  landets  næst- 
største by  med  8700  indbyggere  i 
1834,  Ålborg  den  tredjestørste  med 
under  7000.  Rigest  var  bønderne  i 
Holsten,  så  i  Slesvig,  hvor  de  sønder- 
jyske bønder  var  kendt  for  deres  stej- 
le retsbevidsthed:  »Gør  ret,  og  frygt  så 
ikke  selve  Djævelen,«  var  det  valg- 
sprog, som  bonden  Hans  Nissen  i 
Hammelev  havde  taget  i  arv  fra  sine 
forfædre. 

Det  var  denne  by  og  dette  land, 
mormonerne  nu  kom  til.  Som  allere- 
de berørt  var  landet  ikke  enestående  i 
økonomisk  henseende,  men  som  an- 
dre vesteuropæiske  lande  på  mange 
måder  at  sammenligne  med  dual- 
økonomien  i  et  uland.  København  var 
som  en  større  provinsby  på  størrelse 
med  Ålborg.  Omvendt  var  det  en  by 
med  åndelige  genier,  som  Søren  Kier- 
kegaard, og  et  enestående  rigt  kultur- 
liv. Dertil  kom  den  levende  teologiske 
debat  og  nogle  små  religiøst  vakte 
kredse,  både  i  hovedstaden  og  rundt 
om  i  landet.  Dette  bidrog  til  at  gøre 
Danmark  til  en  frugtbar  missions- 
mark. 

Peter  O.  Hansen. 

Missioneringens  vilkår  i  Danmark 

Formålet  med  mormonernes  rejse 
til  Danmark  var  at  vinde  tilhængere, 
og  tidspunktet  var  velvalgt.  Mormo- 
nerne havde  før  deres  ankomst  sat  sig 
grundigt  ind  i  Danmarks  specielle 
politiske,  økonomiske,  sociale  og  reli- 
giøse forhold  -  herunder  den  grund- 
lovssikrede religionsfrihed.  Derimod 
er  der  ikke  meget,  der  tyder  på,  at  de 
betragtede  København  som  andet 
end  en  stor  provinsby.  Vi  ved  således 
ikke,  om  de  på  forhånd  har  sikret  sig 
kendskab  til  byens  genier:  Eventyr- 
forfatteren Hans  Christian  Andersen, 
opfinderen  af  elektromagnetismen 
Hans  Christian  Ørsted,  digteren  N.  F. 
S.  Grundtvig  og  filosoffen  Søren  Kier- 
kegaard. Det  kunne  der  ellers  være 
god  grund  til.  Ikke  blot  havde  det 
været  et  bekendtskab  værd  i  sig  selv, 
for  hver  for  sig  var  de  genier,  som 
prægede  samtidens  samfund  og  i 
endnu  højere  grad  kom  til  at  præge 
eftertiden.  De  havde  nedlagt  det 
mentale  kom,  som  senere  voksede  op 
og  nu  kurme  høstes  af  mormonmis- 
sionæreme. 


Missionærernes  fremgangsmåder 

Mormonernes  proselytmetoder  var 
karakteriseret  af  et  utopisk  højt  ambi- 
tionsniveau, en  vis  systematisk  ratio- 
nalisme og  en  utrolig  arbejdsindsats, 
der  vidner  om  en  vital  begejstring  for 
den  nye  tro. 

Det  høje  ambitionsniveau  viste  sig 
ved  deres  forsøg  på  at  vinde  den  sam- 
fundsmæssige elite  for  mormonis- 
men og  derigennem  hele  befolknin- 
gen på  én  gang.  Det  blev  forsøgt  gjort 
ved  personlige  henvendelser  til  de 
danske  myndigheder  og  ved  at  opsø- 
ge den  amerikanske  gesandt,  Walter 
Forward,  for  at  få  hans  støtte  til  et 
massefremstød.  Det  lykkedes  ikke 
rigtigt.  Det  systematiske  viste  sig  ved 
deres  forsøg  på  at  gøre  sig  til  venner 
med  de  ledende  baptister  i  byen  for 
derigennem  på  én  gang  at  konvertere 
de  forholdsvis  nyetablerede  og  ret 
radikale  baptistmenigheder  i  Køben- 
havn. Her  havde  mormonerne  held  til 
at  vinde  en  stor  del  af  baptisterne  for 
sig. 

Først  derefter  blev  hovedvægten 
lagt  på  ved  almindelig  proselytvirk- 
somhed, at  påvirke  danskerne  på 
individuel  basis.  Selv  om  det  ikke  lyk- 
kedes mormonerne  at  vinde  myndig- 
hederne og  derigennem  masserne  for 
sig,  vandt  de  hurtigt  så  mange  tilhæn- 
gere, at  de  kimne  oprette  egne  menig- 
heder. Fra  mormonmenighederne 
blev  iværksat  en  bred  vifte  af  aktivite- 
ter: Nyomvendte  danske  mormoner 
blev  udsendt  som  missionærer.  Der 
blev  trykt  og  uddelt  fl5rveblade.  Sam- 
tidig udkom  et  fjortendagsblad, 
Skandinaviens  Stjerne,  der  i  begyn- 
delsen på  det  nærmeste  var  de  dan- 
ske mormoners  lokalavis  og  stadig 
udkommer  under  navnet  Liahona. 

Evangeliets  forrygende  vækst 

Resultater  udeblev  ikke.  Mormon- 
missionærerne havde  i  den  grad  suc- 
ces, at  der  opstod  en  række  mormon- 
øer ude  omkring  i  landet,  altså  steder, 
hvor  der  var  særligt  mange  mormo- 


ner. Faktisk  var  Danmark  mormoner- 
nes mest  indbringende  missionsmark 
uden  for  USA,  bortset  fra  Storbritan- 
nien, og  snart  var  mormonerne  den 
største  gruppe  uden  for  Den  Luther- 
ske Statskirke  og  blev  derfor  opfattet 
som  en  trussel  mod  det  bestående: 
Statskirken,  sædeligheden  og  sam- 
fundet. 

Mormonernes  lære,  aktiviteter  og 
fremgang  vakte  hurtigt  opsigt,  uvilje 
-  og  måske  en  smule  frygt.  Den  Dan- 
ske Folkekirkes  »primas«,  biskop 
Hans  L.  Martensen,  karakteriserede 
senere  i  sine  erindringer  mormonis- 
men som  »den  modbydeligste«  af  alle 
partier  og  retninger.  Han  iværksatte 
snart  en  imdersøgelse  af  mormoner- 
nes aktiviteter  og  fremgang,  der  kom 
til  at  daime  grundlag  for  overvejelser 
om  modforholdsregler,  og  ved  to  lej- 
ligheder var  mormonernes  virksom- 
hed på  Folketingets  dagsordenen. 

Her  er  det  passende  at  fremhæve, 
at  mormonerne  i  deres  kamp  mod  det 

bestående  ikke  stod  alene.  Hverken 
socialt  eller  intellektuelt.  Da  mor- 
monspørgsmålet kom  til  behandling  i 
Rigsdagen,  blev  det  behandlet  seriøst 
og  generelt  ligevægtigt. 

Mormonerne  var  kort  sagt  kommet 
ind  i  en  yderst  boblende  heksekedel, 
der  mentalt  var  ved  at  omforme  det 
romantisk-religiøse  Danmark  til  det 
ganske  anderledes  realistisk-rationel- 
le  Danmark,  fra  det  Danmark,  som 
H.C.  Andersen  så  som  sit  forbillede, 
til  Georg  Brandes'  moderne  kulturra- 
dikale og  materialistiske  Danmark, 
sådan  som  vi  kender  det.  Var  mormo- 
nerne kommet  tidligere,  ville  de  være 
blevet  udvist  af  landet,  sådan  som  det 
senere  skulle  ske  i  både  Norge  og 
Sverige.  Var  de  kommet  senere,  ville 
mormonismen  havde  stået  over  for 
en  mentalitet  gennemsyret  af  materi- 
alismen, som  den  næppe  havde  haft 
den  fornødne  gennemslagskraft  over- 
for. 

Nu  blev  Danmark  gjort  til  mormo- 


Missionærerne  døbte  omvendte  ved  aften-  eller  nattetide  for  at  undgå  uroligheder. 

nernes  betydeligste  missionsmark 
uden  for  det  anglo-amerikanske 
sprogområde,  og  i  løbet  af  de  næste 
30  år  skabtes  et  vitalt  dansk-mor- 


monsk samfund  i  det  mormonske  pa- 
radis på  den  anden  side  af  Atlanter- 
havet. Det  udviklede  sig  senere  til  to 
selvstændige  stave,  der  nu  udgør  Det 


Danske  Mormonsamfund,  og  som  nu 

fejrer  150  års  jubilæum.  □ 

Bent  Raymond  Jørgensen, 
Frederiksberg  Ward. 


Fredag  den  14.  juni  1850 


Fredag  den  14.  juni  1850,  midt  på  formiddagen,  ankom  missionærerne  æld- 
ste Erastus  Snow  fra  De  Tolvs  Råd,  John  Erik  Forsgren  og  George  P.  Dykes 
til  København  på  damperen  Victoria.  Dykes,  som  i  forvejen  arbejdede  i  Den 
Britiske  Mission,  blev  nu  forflyttet  til  den  skandinaviske.  Feter  O.  Hansen 
modtog  dem  på  skibsbroen  og  begyndte  sin  uundværlige  tjeneste  som 
tolk.  Senere  på  dagen  på  deres  hotelværelse  »nedbøjede  [vi]  os  i  Bøn«, 
fortalte  ældste  Snow,  »og  opsendte  Taksigelse  til  Gud  samt  indviede  os  til 
hans  Tjeneste  i  dette  Land,  idet  vi  anraabte  ham  om  hans  Beskyttelse  og 
Velsignelser  under  vor  Virksomhed«. 


Da  hotellet  ikke  gav  missionærerne 
tilstrækkelig  ro,  flyttede  de  den  føl- 
gende dag  til  et  møbleret  værelse  på 
tredje  sal,  som  de  lejede  af  hr.  Lauritz 
B.  Malling.  Bygningen,  som  blev  re- 
vet ned  i  1904,  lå  i  nuværende  Bred- 


gade i  København  i  nærheden  af  Gar- 
nisons Kirke. 

Det  var  baptisternes  forsamling,  de 
besøgte  om  søndagen.  En  af  de  tilste- 
deværende beskrev  senere  deres  an- 
komst: »...  De  tog  Plads  ved  Døren. 


De  første  missionærers  hjem  i  Norgesgade  196  (nu  Bredgade  21)  i  København. 


Vi  lagde  straks  Mærke  til  dem  på 
Grund  af  deres  beskedne,  næsten 
ydmyge  Andagt.« 

Imponeret  over  pastor  Mønsters 
oprigtighed  og  hans  standhaftighed 
under  mange  års  forfølgelse  var  æld- 
ste Snow  glad  for,  at  denne  »Baptist- 
reformator« syntes  venligt  indstillet 
over  for  missionærerne  og  sagde  ja  til 
deres  indbydelse  til  et  besøg  hos  dem 
om  mandagen.  Under  besøget,  som 
foregik  på  engelsk,  kunne  Snow  se, 
at  Mønster  »prædikede  Evangeliet  i 
det  Væsentligste  samt  forklarede 
Profetierne  angaaende  det  Sidste- 
Dages  Værk  nogenlunde  rigtigt«. 
Missionærerne  aflagde  også  deres 
vidnesbyrd.  1  de  følgende  junidage, 
da  missionærerne  fik  anledning  til  at 
undervise  pastor  Mønster  og  nogle  af 
hans  disciple  om  deres  budskab,  kun- 
ne man  let  have  forstillet  sig,  at  hele 
menigheden,  med  Mønster  i  spidsen, 
måske  ville  slutte  sig  til  Jesu  Kristi 
Kirke  af  Sidste  Dages  Hellige. 

John  Erik  Forsgren  rejste  snart  til 
Sverige,  hvor  han  begyndte  at  prædi- 
ke for  sin  familie  og  andre.  Peter  O. 
Hansen  begyndte  at  oversætte  Dan- 
marks grundlov  til  engelsk.  Snow  og 
Dykes  besøgte  den  amerikanske  ge- 
sandt Walter  Forward,  som  »tilbød  at 
være  os  til  Tjeneste  i  hvad  som  helst 
han  kunde«.  Den  Skandinaviske  Mis- 
sion var  nu  iværksat. 

Kilder:  ,Mormonismens  indførelse 
i  Danmark',  i  Jørgen  W.  Schmidt,  »Oh, 
du  Zion  i  vest«,  (København,  Rosen- 
kilde og  Bagger,  1965),  s.  27-32  og 
planche  1-3.  □ 

Richard  L.  Jensen 

Fra  Danmark  til  Zion 


Peder  og  Marta  Isaacson  medbragte  deres  vidnesbyrds  glød  samt  deres  arbejdsmoral 
fra  den  gamle  verden  og  repræsenterede  tusinder  af  pioneremigranter 


Peder  Isaacson  var  en  gavmild,  troende  mand,  der  efter  sin  dåb  den  2.  juli 
1854  som  26-årig  længtes  efter  at  rejse  til  »Zion«.  Han  sparede  800  dollars 
sammen  af  sin  løn  som  tømrer,  så  han  kunne  købe  billetter  til  Amerika  til 
sig  selv  og  sin  lillesøster,  Maria.  Men  da  hun  besluttede  sig  for  ikke  at  blive 
døbt,  knuste  det  Peders  hjerte,  og  så  gav  han  ganske  enkelt  de  penge,  som 
han  havde  sparet  sammen  til  hendes  rejse,  til  en  anden  sidste  dages  hellig 
emigrant 


Peder  blev  født  i  Thisted  amt  den 
30.  maj  1828.  Han  var  kun  13  år  gam- 
mel, da  hans  far  døde  og  efterlod  sig 
Peders  mor  med  syv  børn  at  forsørge. 
Hun  giftede  sig  hurtigt  derefter.  Til- 
værelsen var  hård  for  familien.  Dan- 
mark var  i  krig  med  Tyskland,  og  fat- 
tigdommen lå  tyngende  over  en  stor 
del  af  landet.  Både  Peder  og  hans  bror 
tjente  som  soldat.  Peder  overlevede 
sine  to  år  i  kamp,  med  det  gjorde  hans 
bror,  der  var  i  tjeneste  senere,  ikke. 
Peders  omvendelse  udsprang  af  det 
håb,  som  evangeliet  gav  om  et  bedre 
liv.  I  november  1854  var  Peder  klar  til 
at  rejse  til  Amerika.  Han  tog  hjem  for 
at  tage  afsked  med  sin  mor,  men  blev 
kun  skuffet  da  hans  stedfar  nægtede 
at  lade  ham  komme  ind  i  huset,  fordi 
han  var  »en  af  de  der  mormoner.«  Pe- 
der så  aldrig  sin  mor  eller  søster  igen. 
Han  rejste  til  Frederikshavn  for  at 


slutte  sig  til  flere  hundrede  skandina- 
viske sidste  dages  hellige,  som  samle- 
des der  og  i  København  for  at  rejse  til 
den  store  Saltsødal. 

Blandt  de  hellige,  der  samledes  i 
Frederikshavn,  var  Marta  demensen 
Dahl,  hendes  mor,  Maren,  hendes 
bror,  Niels,  og  hendes  søster  Dorthe. 
Marta  blev  født  på  Jegindø  den  7.  maj 
1822.  Hendes  far  arbejdede  som  fi- 
sker. Alle  på  hendes  ø  var  fattige,  og 
Marta  kunne  huske,  at  der  en  aften, 
da  hendes  far  kom  hjem,  ikke  var  an- 
det, som  han  kunne  spise,  end  kartof- 
felskræller. Marta  blev  ligesom  sine 
søskende,  på  nær  Dorthe,  som  14-årig 
sendt  ud  for  at  tjene  på  andres  gårde, 
hvilket  var  almindeligt  i  fattige  fami- 
lier. To  år  senere,  i  1839,  døde  hendes 
far. 

Marta  arbejdede  hårdt  på  gården 
med  at  binde  nytærsket  korn  i  neg  og 


sanke  kom.  Om  aftenen  puttede  hun 
sig  under  sin  dyne  med  sine  strikke- 
de trøjer  og  strømper  på.  1 1842  flytte- 
de Marta  hen  til  sine  søstre  Ane  Mar- 
grethe og  Mette  på  en  anden  gård.  I 
1843  døde  Mette  af  forblødninger 
som  følge  af  en  tærskeulykke.  Hen- 
des død  var  en  af  Martas  største  sor- 
ger, som  evangeliet  senere  gav  hende 
forståelse  af  og  fred  med. 

I  1853  underviste  missionærerne 
Martas  mor.  Maren,  i  evangeliet,  og 
inden  længe  blev  hun  den  første  på 
den  lille  ø,  der  blev  døbt.  Fyldt  af  glæ- 
de samlede  hun  sine  børn  fra,  hvor  de 
arbejdede  for  at  høre  missionærerne. 
Inden  for  nogle  få  måneder  blev  Mar- 
ta, Niels  og  Dorthe  døbt.  To  søstre, 
Karen  og  Ane  Margrethe  -  valgte  ikke 
at  blive  døbt  og  blev  i  Danmark. 

Peder  Isaacson  og  Marta  demen- 
sen Dahl  var  typiske  eksempler  på  tu- 
sinder af  skandinaviske  sidste  dages 
hellige  emigranter,  som  Jesu  Kristi 
evangelium  bragte  håb  og  fred  midt  i 
deres  lidelser  og  fattigdom.  Drevet  af 
deres  vidnesbyrd  ydede  disse  hellige 
villigt  store  ofre,  idet  de  forlod  famili- 
en og  rejste  flere  tusinde  kilometer  for 
at  samles  i  Zion.  De  bragte  en  høj 
arbejdsmoral  med  sig.  Deres  ofre  re- 
sulterede i  styrke  og  karakter.  Styrket 
af  deres  urokkelige  vidnesbyrd  op- 
dragede de  retskafne  efterkommere, 
som  blev  pionerkirkens  styrke. 

Fra  København  til  Salt  Lake  City 

I  København  blev  de  hellige  delt  op 
i  grupper,  som  skulle  rejse  med  tre 
dampskibe  til  Liverpool  i  England. 
Den  24.  november  1854  gik  300  om 
bord  på  Cimbria,  som  kun  gjorde  ét 
ophold,  tre  dage  efter  i  Frederiks- 
havn. Peder  og  Marta  var  blandt  de 
149,  som  kom  om  bord  på  dette  skib. 


Sejlskibet  James  Nesinith. 

Mens  de  andre  to  dampskibe  kom  til 
England  efter  nogle  få  dage,  kom 
Cimbria  ind  i  stormvejr  tre  gange. 
Hver  storm  tvang  kaptajnen  til  at  sej- 
le i  land.  Det  var  fuldmåne,  inden 
Cimbria  kastede  anker  i  England,  og 
derefter  tog  de  hellige  toget  fra  Hull 
til  Liverpool. 

De  skandinaviske  hellige  var  atter 
forenet  og  skaffede  sig  sejlskibet 
James  Nesmith.  De  441  hellige  havde 
forventning  og  glæde  i  hjertet  og  var 
ved  godt  mod,  da  de  satte  sejl  fra 
Liverpool  den  7.  januar  1855.  Inden 
passagererne  på  James  Nesmith  gik  fra 
borde  i  New  Orleans  den  23.  februar, 
var  13  døde  på  rejsen.  Næste  dag  gik 
gruppen  om  bord  på  Oceana,  en  stor 
dampbåd,  og  rejste  op  ad  Mississip- 
pifloden. Yderligere  syv  døde,  inden 
båden  ankom  i  St.  Louis  i  Missouri 
den  7.  marts. 

I  St.  Louis  blev  gruppen  delt  op 
igen.  Peder  kom  sammen  med  dem, 
der  den  10.  marts  rejste  til  Weston 
i  Missouri,  ca.  480  km  nord  for  St. 
Louis.  Arm  Poulsen  var  også  i  hans 
gruppe.  Man  kender  ikke  meget  til 
hende  bortset  fra,  at  hun  giftede 
sig  med  Peder  den  1.  april  1855  eller 
1856  i  Weston,  Missouri.  Deres  lykke 
blev  kort.  Ann  døde  af  kolera  to  må- 
neder efter.  Den  10.  august  1856  rejste 


Peder  sønderknust  med  Abraham  O. 
Smoots  kompagni,  som  hovedsage- 
ligt bestod  af  kuske,  der  transportere- 
de okse-  og  hestetrukne  vogne  til  Salt- 
sødalen, hvor  de  ankom  den  9.  no- 
vember. 

Marta  og  hendes  familie  sluttede 
sig  til  den  gruppe,  der  forlod  St.  Louis 
den  12.  marts  på  dampbåden  Clara. 
De  havde  kurs  mod  Atchison  i 
Kansas,  men  måtte  gøre  ophold  i  Fort 
Leavenworth,  hvor  20  døde.  De  flyt- 
tede til  en  ny  lejr,  men  der  udbrød 
kolera,  og  yderligere  ni  døde.  I  slut- 
ningen af  maj  havde  gruppen  slået 
sig  ned  i  Mormon  Grove,  et  område 
8  km  vest  for  Atchison  der  i  1855 
blev  brugt  som  proviantpost  for  de 
emigranter,  der  planlagde  at  rejse 
over  prærien. 

Da  befolkningen  var  på  sit  højeste  i 
juni  1855,  var  den  på  næsten  3000. 
Vogntog  efter  vogntog  kørte  derfra. 
Den  selv  samme  sommer  udbrød  der 
sørgeligt  nok  kolera,  og  omkring  50 
hellige  døde.  I  slutningen  af  august 
var  befolkningen  nede  på  30. 

Martas  mor.  Maren,  døde  af  kolera 
på  sin  rejse  mellem  New  Orleans  og 
Salt  Lake  City.  Marta  og  hendes  fami- 
lie sluttede  sig  til  Jacob  R  Secrists 
kompagni  og  rejste  fra  Mormon  Gro- 
ve den  13.  juni  1855. 


Maleri  fra  ca.  1904  af  gård  i  Ephraim,  Sanpete  County  i  Utah.  Til  venstre  Mount  Nebo. 
Isaacsons  gård  lignede  denne. 


Styrke  i  sammenhold 

Marta,  Niels  og  Dorthe  kom  til  Salt- 
sødalen den  7.  september  efter  at 
have  rejst  knap  13.000  km  på  ti  måne- 
der. De  sørgede  alle  over  tabet  af  de- 
res mor  og  over  at  have  forladt  Dan- 
mark. Ikke  desto  mindre  var  de  fulde 
af  håb  om  deres  fremtid.  Deres  fælles 
oplevelser  havde  skabt  et  nært  for- 
hold mellem  dem,  som  varede  hele 
deres  liv. 

Sådan  var  det  for  de  fleste  sidste 
dages  hellige  pionerer,  men  de  første 
medlemmer  fra  Danmark  og  Europa 
forlod  også  deres  lands  kultur,  da  de 
favnede  Vesten  i  Amerika  og  kæmpe- 
de for  at  mestre  et  nyt  sprog.  For  at 
lette  overgangen  blev  Sanpete 
County  i  det  centrale  Utah  samlings- 
sted for  mange  af  de  skandinaviske 
folk. 

Marta,  hvis  navn  nu  stavedes  Mar- 
tha, arbejdede  ca.  et  år  i  Salt  Lake  City, 
inden  hun  sammen  med  sin  bror  og 
søster  flyttede  til  Ephraim  i  Sanpete 
County.  Peder,  hvis  navn  nu  stavedes 
Peter,  flyttede  også  til  Ephraim  efter 
sin  ankomst  i  Salt  Lake  City  i  1856. 
Her  genoptog  den  29-årige  Peter  og 
den  35-årige  Martha,  som  havde 
mødt  hinanden  på  James  Nesmith,  de- 
res bekendtskab  og  giftede  sig  i  for- 
året 1857. 

Familien  Isaacson  elskede  Ephraim 
og  nød  lyden  af  dansk  såvel  som  an- 
dre ting,  der  mindede  dem  om  Dan- 
mark. De  byggede  et  hus  med  fire 
værelser  af  soltørrede  mursten,  en 
god  lade  af  kampesten  og  et  kornma- 
gasin, hvor  de  opbevarede  flere  tusin- 
de skæpper  hvede  -  et  bevis  på  deres 
arbejdsmoral  fra  den  gamle  verden. 
Et  barnebarn  huskede  Peter  som  en 
ordentlig  mand,  en  der  altid  ønskede 
at  være  velfriseret,  og  at  hans  seng 
var  redt  og  hans  tøj  var  pænt.  Peter 
holdt  orden  i  sin  brændestabel  og 
havde  træsko  på,  når  han  arbejdede 
hos  køerne.  Han  tog  altid  skoene  af, 
inden  han  gik  ind  i  huset. 

Martha  var  med  sit  sorte  hår  og 

sine  brune  øjne  en  undtagelse  blandt 
danskerne  med  deres  lyse  hår  og  blå 
øjne.  »Mors  mørke  øjne  kunne  virke- 
lig lyne  og  tordne,  når  hun  blev  gal«, 
erindrede  hendes  datter,  Anna  Maria. 
Martha  fik  ét  barn,  der  var  mørkt  som 
hende  selv,  nemlig  hendes  første 
barn,  Peter  junior,  der  blev  født  den  1. 
juni  1858  og  døde,  da  han  var  16  må- 
neder. Blot  nogle  få  uger  efter  lille  Pe- 
ters død  blev  familien  Isaacsons  an- 
det barn,  Isaac,  kendt  som  »Ike«,  født 
den  9.  december  1859.  Arma  Maria, 
deres  eneste  pige,  blev  født  den  26. 
juni  1863.  Det  sidste  barn,  Martin, 
blev  født  den  24.  januar  1866. 

Peter  var  flittig  og  tænkte  på  frem- 
tiden, så  han  og  en  ven  købte  en  meje- 
maskine og  en  selvbinder.  Under  hø- 
sten høstede  og  bandt  de  kom  i  neg 
for  andre  dag  og  nat.  Martha,  der 
havde  arbejdet  i  så  mange  år  med  at 
binde  neg  ved  håndkraft,  kurme  al- 
drig komme  sig  over  denne  eventyr- 
lige maskine.  Hun  var  forbløffet  over, 
at  det  eneste,  som  man  skulle  gøre, 
var  at  sanke  det  overskydende  kom, 
hvilket  hun  altid  gjorde. 

Familien  Isaacson  opbyggede  ved 
deres  hårde  arbejde  en  temmelig 
fremgangsrig  gård.  Marthas  høns 
hjalp  med  at  skræmme  græshopper 
væk  og  lagde  æg,  som  Martha  solg- 
te. »Him  kendte  og  elskede  hver 
enkel  høne  og  kylling«,  skrev  hen- 
des datter.  »Hun  lod  aldrig  én  eneste 
fjer  gå  til  spilde.  Selv  når  en  kylling 
døde,  gemte  hun  fjerene  til  dyner  og 
puder. 

Far  dyrkede  mange  kartofler  og  op- 
bevarede dem  i  en  enorm  kule.  Vi 
dyrkede  også  ærter,  så  mange  at  vi 
tærskede  dem  med  en  tærsker.  Vi  var 
meget  heldige  at  have  så  god  jord. 
Den  eneste  mulighed,  som  vi  havde 
for  at  samle  noget  sammen,  var  ved 
det,  som  vi  kunne  dyrke.« 

Peter  kunne  købe  et  spand  præmie- 
okser  fra  Texas,  som  han  gavmildt 
lånte  til  et  returvogntog,  der  skulle  til 
Missouri  for  at  hente  sidste  dages 
hellige  og  køre  dem  til  Utah. 


Peter  og  Martha  Isaacson. 


Black  Hawk-krigen 

I  foråret  1855  måtte  Kirkens  med- 
lemmer forberede  sig  til  krig  mod  in- 
dianerne i  Black  Hawk-krigen,  midt  i 
udfordringerne  med  at  etablere  fami- 
lier, gårde  og  Kirken  i  Sanpete 
County.  Peter  gjorde  tjeneste  som 
kaptajn  for  50  mænd.  I  den  tre  år  lan- 
ge krig  skiftedes  alle  mændene  til  at 
stå  vagt  hver  fjerde  dag. 

Når  mændene  rejste  i  bjergene 
uden  for  byen  for  at  hente  brænde  om 
vinteren,  rejste  de  af  sikkerhedsmæs- 
sige årsager  i  grupper.  Den  17.  okto- 
ber 1865  spændte  Peter  sine  præmie- 
okser for,  og  Ike  på  seks  år  tiggede  sin 
far  om  at  lade  ham  tage  med  og  samle 
brænde.  Men  Peter  sagde  nej.  Mens 
de  16  mænd  arbejdede  på  bjerget  med 
at  fælde  træer,  blev  de  omringet  af  20 
indianere,  der  var  bevæbnet  med 
buer,  pile  og  geværer.  En  kugle  hvis- 
lede forbi  Peters  hoved.  Han  greb  sin 
økse  og  tænkte,  at  indianerne  ville 
blokere  vejen,  så  han  løb  den  modsat- 
te vej  af  vognene.  Han  havde  ret.  I  alt 
syv  mænd  blev  dræbt,  inden  de  nåe- 
de ind  til  byen.  Helt  alene  gik  Peter 
de  otte  kilometer  i  kulden  for  at  kom- 
me hjem,  vel  vidende  at  han  havde 
mistet  sin  vogn  og  sine  okser,  men 
taknemmelig  for  at  han  var  i  live  og 
ikke  havde  taget  Ike  med  sig.  Hele 
denne  hændelse  slog  Martha  så  me- 
get ud,  at  hun  mistede  det  barn,  som 
him  ventede. 

Lydig  mod  kaldelsen 

Peter  og  Marthas  familie  blev  hur- 
tigt for  stor  til  murstenshuset,  så  de 
begyndte  at  bygge  et  større  hus  af 
kampesten.  I  februar  1876,  da  det  stod 
næsten  færdigt,  kaldte  Kirkens  ledere 
Peter  til  at  hjælpe  med  at  kolonisere 
en  koloni  under  den  forenede  orden  i 
Arizona,  som  skulle  blive  kendt  som 
Brigham  City.  Den  lå  godt  320  kilome- 
ter borte  ved  floden  Little  Colorado 
River  i  nærheden  af  det,  der  nu  hed- 
der Winslow,  og  der  skulle  medlem- 
merne bygge  en  dæmning.  Peters 
vidnesbyrd  gav  ham  den  motivation 
og  det  mod,  der  skulle  til  for  at  lyde 
kaldelsen  til  at  forlade  sin  fremgangs- 
rige gård  og  begynde  forfra.  »Peter 
Isaacson  var  en  lydig  mand«,  skrev  et 
barnebarn.  »Han  gjorde  uden  vaklen, 
som  han  fik  besked  på.« 

Mændene  fik  besked  på  at  forlade 
deres  familie,  indtil  de  kunne  bygge 
et  fort  til  at  beskytte  alle.  Så  Martha 
og  børnene  blev  i  Ephraim.  I  slutnin- 
gen af  det  første  år  kom  Peter  tilbage 
og  hentede  et  læs  hvede  fra  sine  egne 
siloer  for  at  skaffe  mad  til  arbejds- 
mændene i  Arizona.  Det  varede  end- 
nu et  år,  inden  Peter  kom  tilbage  til 
sin  familie.  Selv  om  det  var  svært  for 
familien  at  rejse,  »kunne  vi  ikke  lade 
det  stoppe  os«,  skrev  Anna  Maria. 
»Far  var  blevet  kaldet  af  Kirkens 
autoriteter  til  at  rejse  til  Arizona,  der- 
for rejste  vi.  Men  mor  længtes  hele 
tiden  efter  sin  bror  og  søster  i 
Ephraim.« 

Seksten  år  i  Arizona 

Familien  Isaacson  lagde  nu  alle  de- 
res kræfter  i  at  få  Brigham  City  i  Ari- 
zona op  at  stå.  Peter  var  tilsynshaven- 
de med  alle  gårdene  og  tjente  som  før- 
sterådgiver i  biskoprådet.  Når  han 
forberedte  såsæd  til  at  så  hvede,  åb- 
nede han  sækken,  knælede  ned  og 
velsignede  sæden,  så  den  kunne  vok- 
se og  blive  moden  til  hans  gavn  og  til 
velsignelse  for  dem,  der  led  nød.  Mar- 
tha havde  altid  travlt  med  børnene. 


og  hun  strikkede  strømper,  kviltede 
tæpper,  lavede  dyner  og  sankede 
korn. 

1 1881,  efter  fem  års  mislykkede  for- 
søg på  at  bygge  en  fast  dæmning  ved 
floden  Little  Colorado  River  ved  Brig- 
ham City,  rådede  Kirkens  ledere  alle 
til  at  forlade  kolonien.  De  skulle  flytte 
160  kilometer  op  ad  floden  og  slå  sig 
ned  13  km  nord  for  St.  Johns  i  Arizo- 
na, et  sted  som  de  kaldte  »The  Mea- 
dows«.  På  dette  tidspunkt  tjente  Pe- 
ter som  biskop.  Samarbejdets  ånd 
herskede,  da  familierne  ryddede  jor- 
den og  hjalp  hinanden  med  at  bygge 
hegn  omkring  hver  families  to  hektar 
store  stykke  landbrugsjord.  De  trans- 
porterede bjælker  ned  fra  bjergene  og 
byggede  et  hus  til  hver  familie.  Den 
første  vinter  i  »The  Meadows«  var 
hård.  Med  meget  sparsom  mad  sulte- 
de mennesker  og  dyr  næsten  ihjel. 
Den  sæk  hvede,  som  Martha  havde 
sanket  efter  den  sidste  høst  i  Brigham 
City,  udgjorde  hovedbestanddelen  af 
såsæd,  da  det  blev  tid  til  at  så  de  før- 
ste afgrøder  i  »The  Meadows«. 

Familien  Isaacson  nægtede  at  slag- 
te deres  ko  for  at  få  mad.  Dette  viste 
sig  senere  at  blive  en  stor  velsignelse, 
da  Martha  lavede  smør  og  solgte  det  i 


St.  Johns  sammen  med  ost  og  frugt. 
Selv  om  hun  aldrig  lærte  at  læse  eller 
skrive  engelsk,  var  hun  intelligent, 
havde  god  forretningssans  og  førte 
omhyggeligt  regnskab  med  sine  ind- 
tægter. Hun  begyndte  at  sætte  nogen 
af  disse  penge  i  en  missionærfond  til 
sine  børnebørn. 

Tilbage  til  Ephraim 

1 1891  ønskede  Martha  at  flytte  til- 
bage til  Ephraim  i  Utah,  som  lå  800 
km  væk,  så  hun  kunne  være  sammen 
med  sin  bror  og  søster  og  deres  fami- 
lier. Peter  fulgte  hende  og  deres  søn 
Martin  dertil,  men  var  nødt  til  at  tage 
tilbage  til  »The  Meadows«  for  at  pas- 
se sin  kaldelse  som  biskop.  Det  vare- 
de yderligere  to  år,  inden  han  blev  af- 
løst og  kunne  vende  tilbage  til 
Ephraim.  Der  byggede  han  det  hus  af 
kampesten  færdigt,  som  han  havde 
påbegyndt  mange  år  tidligere,  og  han 
og  Martha  flyttede  ind.  Anna  Maria 
og  hendes  familie  flyttede  til  Utah  i 
1888  og  boede  der  indtil  1900,  hvor  de 
flyttede  tilbage  til  St.  Johns.  Ike  og 
hans  familie  blev  i  St.  Johns.  Martin 
og  hans  familie,  der  boede  i  Ephraim, 
tog  sig  af  Peter  og  Martha  på  deres 
gamle  dage.  Martha  døde  den  13.  de- 

Nogle  aflsaacsons  efterkommere  ejede  denne  købmandsforretning  i  St.  Johns,  Arizona, 
og  boede  ved  siden  af. 


cember  1913  i  en  alder  af  91  år,  og  Pe- 
ter døde  den  9.  juni  1920  i  en  alder  af 
92  år. 

Retskafne  efterkommere 

Peter  og  Martha  gav  afkald  på  de- 
res familie,  kultur  og  sprog,  da  de 
kom  til  De  Forenede  Stater.  Den  arv, 
som  de  gav  deres  efterkommere,  var 
et  resultat  af  forædlingen  af  det  bed- 
ste, som  de  kurme  give:  deres  vidnes- 
byrd, deres  lydighed  mod  Kirkens  le- 
dere og  deres  villighed  til  at  bidrage 
til  de  andre  helliges  bedste,  Derved 
hjalp  de  med  at  etablere  Kirkens  ko- 
lonier og  skabte  en  stærk  familie  med 
tre  børn,  30  nulevende  børnebørn 
samt  Marthas  søskende,  Niels  og 
Dorthes,  familier. 

Marthas  forstandige  administrati- 
on af  sin  missionærfond  og  Peters 
livslange  eksempel  på  gavmildhed  og 
opofrelse  gav  Isaacsons  børnebørn 
penge  og  motivation  til  at  tage  på 
mission.  Efter  Marthas  død  fortsatte 
Anna  Maria  administrationen  af  fon- 
den, og  gennem  familiens  bidrag  og 
investeringer  i  beboelsesejendomme 
og  anden  fast  ejendom  gjorde  denne 
fond  det  muligt  for  hundredvis  af 
Marthas  og  Peters  oldebørn  og  tipol- 
debørn at  tage  på  mission. 

Mange  af  Isaacsons  talrige  efter- 
kommere, nu  femte  og  sjette  generati- 
on, mødes  stadig  en  gang  om  året  på 
gården  i  St.  Johns  til  familiesammen- 
komst med  næsten  800  deltagere. 
Blandt  de  flere  tusinde  af  Isaacsons 
efterkommere  er  faste  støtter  som 
Thorpe  B.  Isaacson  (1898-1970),  råd- 
giver i  Det  Første  Præsidentskab,  Rex 
E.  Lee  (1935-1996),  forhenværende 
rektor  på  Brigham  Young  University, 
samt  mange  missionspræsidenter. 
Selv  i  dag  henter  disse  efterkommere 
styrke  fra  deres  trofaste  og  lydige 
danske  forfædres,  Peters  og  Marthas, 
eksempel.  □ 

Kilde:  LaRene  Porter  Gaunt, 
»From  Denmark  to  Zion«, 
Ensign,  aug.  1999,  s.  47-51. 

Skandinavers  kunst  fortalte 
om  genoprettelsen 


Af  J.  Michael  Hunter 


Missioneringen  i  Skandinavien  begyndte  for  150  år  siden  med  de  første 
missionærers  ankomst  til  Danmark  den  14.  juni  1850.  Som  højtideligholdel- 
se af  Den  Skandinaviske  Missions  150-år  i  år  har  Church  News  bragt  denne 
artikel  om  to  fremstående  sidste  dages  hellige  kunstnere  fra  den  tid  i  den 
del  af  verden. 

Carl  Christian  Anton  Christensen    ken,  og  Weggeland  undersøgte  Kir- 
(1831-1912)  fra  Danmark  og  Dan-    ken.  Weggeland  blev  døbt  kort  tid  ef- 
quart  Anton  Weggeland  (1827-1918)    ter  deres  møde,  og  de  to  kunstnere 
fra  Norge  var  først  og  fremmest  histo- 
riefortællere. 

De  så  de  sidste  dages  helliges  histo- 
rie i  poetiske  penselstrøg  og  malede 
scener,  som  dokumenterede  de  histo- 
riske begivenheder  i  Kirken  og  Kir- 
kens kolonisering  af  Vesten  i  Ameri- 
ka. 

»Historien  vil  bevare  en  stor  del«, 
skrev  Christensen,  »men  kun  kunsten 
kan  gøre  beretningen  om  de  helliges 
lidelser  forståelig  for  den  kommende 
generation.« 

Christensen  og  Weggeland  mødte 
hinanden  på  Norges  sydkyst  i  1854. 
Christensen  var  på  mission  for  Kir-    Templet  i  Manti,  malet  af  C.  C.  A.  Christensen  i  1889. 


blev  venner  for  livet.  Christensen 
emigrerede  til  Utah  i  1857  og  Wegge- 
land i  1862. 

Selv  om  det  at  male  var  det  mest 
fremherskende  i  disse  to  venners  tan- 
ker og  ønsker,  fik  de  meget  hdt  tid  til 
det,  da  de  arbejdede  med  hvad  som 
helst  for  at  skaffe  til  livets  fornøden- 
heder i  Utahs  koloniområde.  Chri- 


Den  norske  kunstner  Danquart  Anton 
Weggeland,  tilsluttede  sig  Kirken  i  Norge  i 
1854. 


Den  danske  kunster  C.  C.  A.  Christensen. 


Præsident  Brigham  Young,  malet  af 
Weggeland. 

Pionerers  håndkærrekompagni,  malet  af  Weggeland. 


Joseph  Smith  irettesætter  fængselsvagterne,  malet  afWeggeland. 


stensen  murede,  brændte  trækul,  ar- 
bejdede som  murerhåndlanger  og 
med  landbrug.  En  kunstner  på  den 
tid  skrev  i  sin  dagbog,  at  folk  »gene- 
relt kan  lide  billeder  og  beundrer 
dem,  men  de  har  ingen  penge  at  spen- 
dere på  dem«.  Weggeland  skrev:  »Jeg 
kunne  af  og  til  sælge  et  maleri  eller 
give  en  lektion  for  et  par  håndstrikke- 
de sokker  eller  en  kurv  løg  eller  andre 
grøntsager  fra  haven«.  Alligevel 
holdt  disse  vedholdende  kunstnere 
stædigt  ud  og  fik  bestillinger  på  ma- 
lerier, når  og  hvor  de  kuime. 

I  1870'erne  gav  Dimick  Hunting- 
ton, en  sidste  dages  hellig  indianer- 
tolk og  missionær,  Christensen  og 
Weggeland  den  bestilling  at  male  en 
række  malerier,  der  skildrede  scener 
fra  Bibelen  og  Mormons  Bog.  Scener- 
ne begyndte  med  Edens  have  og  slut- 
tede med  Moroni,  der  giver  Joseph 
Smith  guldpladerne.  Disse  malerier 
blev  syet  sammen  til  en  rulle  og  rullet 
ud  på  stokke.  Huntington  brugte  dem 
som  billedmateriale  til  missionerin- 
gen blandt  indianerne. 

Christensen  og  Weggeland  arbejde- 
de sammen  på  mange  malerier  og  pa- 
noramaer. De  to  venner  fik  ofte  bestil- 
linger på  vægmalerier  i  Kirkens  byg- 
ninger. 

Inspireret  af  sine  tidligere  skildren- 
de malerier  påtog  Christensen  sig  i 
slutningen  af  1870'erne  at  male  en 
række  malerier  på  ca.  2  x  3  m.  Hver  af 
de  23  scener  skildrer  Kirkens  tidligere 
historie  og  blev  syet  fast  til  en  bag- 
klædning, der  skulle  udstilles  i  form 
af  en  rulle  på  stokke.  Christensen  la- 
vede en  ramme  til  at  hænge  en  rulle 
af  malerier  på  og  tog  så  på  rundrejse 
med  udstillingen  og  udstillede  sit 
»Mormon  Panorama«  for  et  stort 
publikum  i  Utah,  Idaho,  Arizona  og 
Wyoming. 

Christensen  var  dybt  religiøs  og 
troede  på,  at  han  gennem  sin  kunst 
kunne  undervise  den  almindelige 
befolkning  om  genoprettelsen.  Chri- 
stensen fik  ofte  publikum  til  at  synge 

salmer,  som  passede  til  kunstvær- 
kerne. 

»Et  af  mine  ønsker  med  at  male  pa- 
noramaet«, skrev  Christensen,  »var  at 
bevare  Jesu  Kristi  Kirke  af  Sidste  Da- 
ges Helliges  arv.  Hver  aften,  når  pa- 
noramaet blev  rullet  ud,  blev  publi- 
kum næsten  tryllebundet.  For  mange 
af  de  tilstedeværende  var  det  ikke 
kun  en  historie.  Det  var  en  del  af  de- 
res tilværelse.« 

Christensen  og  Weggeland  var 
folkekunstnere.  Der  var  noget  primi- 
tivt over  deres  værker.  Figurerne  var 
stive,  men  deres  malerier  havde  en 
vidunderlig  umiddelbarhed,  som  ud- 
trykte deres  vidnesbyrd  og  tro.  Som 
Richard  G.  Oman,  museumsinspek- 
tør på  Museum  af  Church  History 
and  Art,  sagde  om  Christensens  vær- 
ker: »Der  kommer  en  fornemmelse  af 
ærlighed  fra  selve  hans  maleriers  pri- 
mitivitet, som  ville  være  gået  tabt 
med  en  mere  sofistikeret  maletek- 
nik.« 

Christensen  og  Weggeland  var 
mere  interesserede  i  historien  end  i  de 
kunstneriske  teknikker.  De  undgik 
tomme  landskaber  og  malede  i  stedet 
for  almindelige  mennesker,  der  be- 
fandt sig  i  genoprettelsens  menneske- 
lige drama.  Deres  skandinaviske  arv 
gav  dem  dyb  respekt  for  almindelige 
menneskers  ædelhed. 

Ironisk  nok  oplevede  Christensen 
og  Weggeland  ikke  størstedelen  af  de 


begivenheder,  som  de  malede.  De  im- 
migrerede, efter  at  de  hellige  havde 
slået  sig  ned  i  Utah.  De  var  afhængige 
af  førstehåndsberetninger  som  bag- 
grund. Da  Christensen  rejste  rundt 
med  sit  »Mormon  Panorama«,  fandt 
han  ud  af,  at  ældre  mennesker  kunne 
give  ham  større  viden  gennem  deres 
kommentarer.  Han  reviderede  sine 
malerier  derefter. 

Men  Christensen  og  Weggeland 
oplevede,  at  de  europæiske  mormo- 
ner kom  til  De  Forenede  Stater  på  ski- 
be, som  Kirken  havde  sponsoreret,  og 
rejste  over  prærien  i  immigrantkom- 
pagnier. Deres  mest  berømte  malerier 
skildrer  disse  immigranters  oplevel- 
ser. 

Christensen  viser  i  sit  maleri  »Hånd- 
kærrekompagniet«  immigranterne, 
der  vader  over  et  lille  vandløb  på 
prærien.  En  kvinde  i  forgrunden  sam- 
ler bøffelgødning  til  at  lave  bål  med. 
Dette  er  ikke  blot  Christensens  mest 
berømte  værk  i  forbindelse  med  de 
sidste  dages  helliges  historie,  men  det 
er  måske  det  mest  berømte  værk  i  for- 
bindelse med  de  sidste  dages  helliges 
historie. 

Christensen  og  hans  hustru  tilbrag- 
te deres  bryllupsrejse  ved  at  krydse 
prærien  i  et  håndkærrekompagni  i 
1857. 

Weggeland  viser  i  sit  maleri  »Hånd- 
kærrepionererne«  immigranterne, 
der  drager  ned  ad  en  bakke.  Sammen- 


Lehi  og  hans  familie  forlader  Jerusalem, 
af  C.  C.  A.  Christensen. 


sætningen  af  de  europæiske  immi- 
granter skildres  ved  deres  tøj.  Pione- 
rerne tager  del  i  en  række  aktiviteter 
på  forskellige  tider  af  dagen  såsom  at 
samle  brænde,  lave  mad  og  vandre  af 
sted.  Det  amerikanske  flag,  der  bæres 
i  baggrunden,  viser  deres  begejstring 
over  deres  nye  hjemland.  Weggeland 
rejste  i  1862  over  prærien  i  et  sådant 
kompagni.  1 150-året  for  de  skandina- 
viske hellige  kan  Kirken  være  tak- 
nemmelig for  disse  to  talentfulde 
kunstneres  kunstneriske  og  åndelige 
gaver  som  en  del  af  Kirkens  skandi- 
naviske arv.  □ 

Kilde:  Church  News, 
22.  januar  2000. 


Dennis  Smiths  historie  om  Christina 

1  1868  emigrerede  min  oldemor,  Christina  Beck  Petersen,  der  voksede  op  i  var  12  dødsfald,  syv  vielser  og  to 

Vendsyssel  ved  Blokhus,  som  15-årig  til  Utah  sammen  med  sine  forældre,  fødsler. 

De  havde  næsten  aldrig  været  uden  for  deres  sogns  grænser,  hvilket  var  Bag  disse  kortfattede  statistiske  tal 

almindeligt  for  de  fleste  bondefamilier.  befinder  der  sig  mængder  af  uskrev- 
ne følelser. 

De  sejlede  fra  Hamborg  på  et  skib,    emigranter,  hvoraf  de  fleste  var  fra  Christinas  forældres  beretninger 

der  hed  »Kenilworth«,  og  de  var    Danmark.  Rejsen  over  Atlanterha-  fortæller  for  eksempel,  at  »de  mange 

en  del  af  en  gruppe  på  684  mormon-    vet  varede  52  dage,  hvorunder  der  gange  på  overfarten  kun  klarede  den 

på  et  hængende  hår.  Der  var  brand  på 
skibet  tre  gange.  Der  var  megen  syg- 
dom om  bord  på  grund  af  pladsman- 
gel.« Ti  dage  inden  de  nåede  til  New 
York,  døde  Christinas  egen  lillebror 
og  måtte  begraves  på  havet. 

Christina  og  hendes  familie  slog 
sig  ned  i  Alpine,  et  lille  landbrugs- 
samfund omkring  45  km  syd  for  Salt 
Lake  City.  Hun  arbejdede  et  stykke 
tid  som  kogekone  i  sølvminerne  i  de 
nærliggende  bjerge,  hvor  hun  mødte 
min  oldefar,  der  også  var  dansk  im- 
migrant fra  Rynkeby  ved  Kertemin- 
de. De  giftede  sig  og  fik  en  nybygger- 
gård  på  et  stykke  jord  i  udkanten  af 
Alpine. 

Jeg  har  aldrig  kendt  min  oldemor. 
Jeg  er  født  i  1942,  et  halvt  år  efter  hun 
døde. 

Men  kort  tid  efter  min  fødsel  flytte- 
de mine  forældre,  der  havde  boet  i 
nærheden  af  min  fars  familie  i  Salt 
Lake  County,  tilbage  til  Alpine,  så 
min  far  kunne  hjælpe  til  på  gården.  Vi 
flyttede  ind  i  den  gamle  bjælkehytte, 
som  Christina  og  Louis  havde  bygget 
i  1870'erne,  og  boede  der,  indtil  jeg 
var  næsten  fem  år  gammel. 

De  tidligste  minder,  jeg  har,  er  om 
de  selv  samme  omgivelser,  der  var  så 
stor  en  del  af  Christinas  liv.  Sølvpop- 
peltræerne,  som  hun  havde  plantet 
som  unge  træer  ved  grøftekanten 
uden  for  huset,  er  træer,  som  jeg  i 
mine  tidligste  minder  husker  som 
enorme  kæmper. 

Men  da  jeg  voksede  op,  tænkte  jeg 
aldrig  ret  meget  på  min  oldemor.  Hun 
var  bare  en,  som  min  mor  talte  om. 
Og  alligevel  har  hendes  arv  gjort  stort 
indtryk  på  mig.  Det  indså  jeg  ikke  før- 
end 20  år  senere,  da  jeg  som  ung 
mand  rejste  til  Danmark  som  missio- 
nær for  Mormonkirken  -  spændt  over 
at  opleve  verden  uden  for  min  egen 
fortids  snævre  grænser. 

Jeg  husker  levende  mit  første  besøg 
på  Jyllands  vestkyst,  og  hvordan  jeg 
blev  rørt  af  identitetsfølelser,  som  jeg 
på  det  tidspunkt  ikke  forstod.  Det  var 


Dennis  Smith,  kunstneren  bag  »Christina«. 

næsten  som  om,  jeg  var  kommet 
hjem.  Af  en  eller  anden  grund  skabte 
Christinas  ånd  en  afgørende  forbin- 
delse til  dette  sted,  som  jeg  er  kom- 
met til  at  holde  af. 

1 1968  blev  jeg  optaget  på  skulptør- 
skolen på  Det  Kgl.  Danske  Kunstaka- 
demi på  Charlottenborg,  hvor  jeg  stu- 
derede hos  Mogens  Bøggild,  hvis  ar- 
bejde har  haft  stor  indflydelse  på  min 
udvikling  om  kunstner.  En  af  mine 
første  skulpturer,  der  blev  til  i  den 
periode,  var  et  symbolsk  portræt  af 
min  oldemor. 

På  en  eller  anden  måde  syntes  min 
forestilling  om  Christina,  der  stod  på 
vestkysten  og  kiggede  ud  over  Ve- 
sterhavet, at  udtrykke  noget  mere 
universelt  end  blot  mine  egne  følelser, 
og  Christinas. 

Skulpturen  af  Christina  blev  et 
konkret  udtryk  for  alle  immigranters 
sindsbevægelse,  som  altid  er  splittet 
mellem  fortid  og  fremtid,  og  de  øje- 
blikke hvor  vi  overgiver  os  til  vore  vi- 
sioners håb,  hvilket  betyder,  at  vi  må 
sige  farvel  til  det,  som  vi  før  har 
kendt. 

Hvor  har  jeg  tit  forestillet  mig 
Christina  stå  i  udkanten  af  klitterne 
ved  Blokhus  og  se  på  brændingen  og 
lytte  til  sit  hjertes  modstridende  stem- 
mer. 

Denne  aften  inden  hendes  afrejse 
til  Amerika  er  vinden  fra  havet 
særlig  kold  og  barsk.  Bag  hende 
bøjer  Vendsyssels  hårdføre  træer  sig 
i  sorg.  Tørvemoser,  der  gennem  ge- 
nerationer er  skåret  lag  på  lag, 
ulmer  under  jordens  overflade.  Tårer 
i  den  sene  aftenstund,  tankerne  om 
argumenterne  for  og  imod  bryder  i 
hendes  sind. 

I  det  ensomme  mørke  står  hun  mel- 
lem to  universer. 

I  det  øjeblik  begynder  porten  til 
min  egen  eksistens  og  skæbne  at  be- 
væge sig  under  vægten  af  hendes  be- 


h  slutning.  □ 
lo 


Statuen  »Christina«. 


Dennis  Smith 


KIRKENYT 

12 


Vrangstrup  kirkebog  udgives  nu 


For  slægtsforskere,  som  har  rødder  i  det  midtsjællandske,  lidt  syd  for 
Ringsted,  er  der  godt  nyt  at  melde.  Det  drejer  sig  om  Vrangstrup  og  de 
omliggende  sogne,  som  er  Sandby,  Vetterslev,  Høm,  Sigersted,  Alsted, 
Næsby,  Tyvelse  og  Glumsø. 


Bror  Kjeld  Rasmussen  fra  Ballerup 
Ward  har  oversat  og  udgivet  Vrang- 
strups  ældste  kirkebog  fra  perioden 
1645-1815.  Disse  første  170  år  af  sog- 
nets kirkehistorie  omfatter  ca.  1300 
optegnelser  over  dåb,  vielser  og  be- 
gravelser. 

Kjeld  Rasmussen,  som  tidligere  har 
udgivet  de  ældste  folketællinger  fra 


samme  område,  har  i  forbindelse  med 
disse  tidligere  udgivelser  udarbejdet 
en  særlig  teknik,  der  muliggør  en 
koncentration  af  mange  data  på  be- 
grænset plads. 

Denne  teknik  er  nu  også  taget  i 
brug  for  første  gang  med  henblik  på 
udgivelse  af  en  kirkebog.  Det,  der 
godt  kunne  være  blevet  til  et  værk  på 


310  sider,  er  således  blevet  kompri- 
meret til  et  letlæseligt  og  overskueligt 
hæfte  på  kun  16  sider.  En  sådan  bear- 
bejdning af  kirkebogen  gør  søgnin- 
gen efter  forfædre  og  efterkommere 
til  disse  meget  hurtigere. 

»Årsagen  til,  at  jeg  gik  i  gang  med 
at  renskrive  den  ældste  del  af  kirke- 
bogen fra  Vrangstrup«,  fortæller  bror 
Rasmussen,  »er  først  og  fremmest,  at 
det  er  min  mors  fødesogn,  dernæst 
den  kendsgerning  at  de  ældste  opteg- 
nelser rummer  oplysninger  om  det 
største  antal  aner. 

Lad  mig  illustrere  det  med  et  lille 
eksempel:  En  teenager  har  typisk  seks 
nulevende  aner  -  far  og  mor  og  fire 
bedsteforældre.  Samme  teenager  har 
mere  end  2000  aner,  som  levede  i 
1750.  Der  er  altså  virkelig  noget  at 
tage  fat  på.« 

Optegnelsen  fra  Vrangstrup  er  også 
interessant  derved,  at  den  hører  til 
den  tiendedel  af  vore  kirkebøger,  som 
har  overlevet  både  ild  og  vand  i  over 
350  år.  Altså  fra  perioden  med  de  sto- 
re nordiske  krige. 

Stoffet,  der  er  blevet  statistisk  bear- 
bejdet, muliggør  derfor,  at  vi  af  de 
medfølgende  grafer  direkte  af  dåbs- 
og  vielsestallene  kan  se,  hvilken 
uhyggelig  indflydelse  den  lange  krig 
med  Sverige,  som  hovedsagelig  blev 
ført  i  Skåne,  har  haft  i  et  lille  midtsjæl- 
landsk sogn.  Alt  disponibelt  mand- 
skab var  indkaldt  for  at  blive  trænet 
og  sendt  til  fronterne  i  Skåne,  Halland 
og  Blekinge. 

Udgivelsen  omfatter  desuden  en 
fortegnelse  over  de  præster,  som  har 
virket  i  Vrangstrup  i  hele  denne  peri- 
ode og  frem  til  i  dag. 

Heftet  tilsendes  mod  at  sende  16 
kroner  i  frimærker  sammen  med  din 
adresse  til: 

Kjeld  W.  Rasmussen, 
Skebjergvej  32, 
2765  Smørum. 

Dobbeltdåb  i  Odense 


Den  8.  januar  2000  blev  Steffen  Haahr  og  Lisbeth  Nielsen  begge  døbt,  og 
Odense  1.  Ward  blev  forøgel  med  to  dejlige  og  dygtige  medlemmer. 


Historien,  om  hvorledes  de  blev 
medlemmer  af  Jesu  Kristi  Kirke  af 
Sidste  Dages  Hellige,  er  lidt  atypisk 
efter  danske  forhold.  Men  den  er  god 
at  kende,  så  derfor  fortæller  vi  den. 

En  julidag  i  1999  ringede  det  på 
Steffens  dørtelefon,  og  en  stemme 
sagde  noget  om  en  kirke.  Nu  bliver 
der  sagt  mange  mærkelige  ting  i  Stef- 
fens dørtelefon.  Han  og  vennerne  har 
det  nærmest  som  en  sport  at  sige  un- 
derlige ting  til  hinanden  gennem  den- 
ne dørtelefon,  så  Steffen  lukkede  op 
alligevel.  Men  det  viste  sig  vitterligt 
at  være  to  unge  missionærer.  Straks 


de  gav  deres  budskab,  følte  Steffen,  at 
det,  de  talte  om,  var  godt.  Han  ønske- 
de at  høre  mere.  Efter  nogle  få  besøg 
og  flere  oplysninger  om  Kirken  kun- 
ne Steffen  ikke  andet  end  fortælle  Lis- 
beth, der  er  en  af  hans  meget  gode 
venner,  om  det,  som  var  hændt  ham. 
Hun  var  meget  kritisk  og  ville  møde 
missionærerne  for  at  overbevise  dem, 
og  Steffen,  om  det  fejlagtige  i  deres 
tro.  Hun  mødte  missionærerne,  og  ef- 
ter kort  tid  begyndte  hun  selv  at  få 
besøg  af  søstermissionærerne. 

De  to  unge  begyndte  at  komme  re- 
gelmæssigt i  Kirken  i  Lahnsgade  i 


august.  Og  de  blev  trofaste  deltagere 
både  til  møder  og  fester. 

De  er  begge  21  år.  Hun  er  sygeple- 
jeelev, og  i  sin  fritid  er  hun  Tupper- 
ware-demonstratrice  og  regionschef 
på  et  ungdomsblad. 

Han  er  konstabel  i  hæren  og  er  i 
skrivende  stund  ved  at  træffe  de  sid- 
ste forberedelser  til  at  rejse  seks  må- 
neder til  Bosnien,  hvor  han  er  med  i 
den  nordeuropæiske  og  polske  styrke 
(SFOR).  Opgaven  er  at  deltage  i  gen- 
opbygningen af  et  fredeligt  Bosnien. 
Han  skal  være  med  til  våbenindsam- 
ling, hjælpe  til  ved  genhusning  og  an- 
det praktisk.  Han  håber  på,  at  han  i 
de  internationale  styrker  og  i  lokalbe- 
folkningen vil  møde  andre  sidste  da- 
ges hellige. 

Både  Steffen  og  Lisbeth  har  holdt 
deres  første  taler  i  Kirken.  Steffen  sag- 
de, at  beslutningen  om  at  blive  døbt 
som  medlem  havde  været  vigtig  og 
vanskelig,  men  at  han  havde  et  vid- 
nesbyrd om,  at  det  var  det  rigtige  at 
gøre. 

Lisbeth  fortalte,  at  hun  havde  væ- 
ret troende,  inden  hun  fik  kontakt 
med  Jesu  Kristi  Kirke  af  Sidste  Dages 
Hellige,  men  at  hun  nu,  efter  mange 
spørgsmål  og  overvejelser  og  efter 
him  havde  fået  sit  vidnesbyrd  om, 
at  Kirken  er  den  sande  Kirke,  føler 
som  beskrevet  i  Alma  26:15:  som  at 
være  kommet  til  troens  og  livets  lys 
og  være  omgivet  af  uendelig  kærlig- 
hed. 

Også  i  Danmark  kan  det  lykkes  at 
møde  søgende  mennesker  ved  afban- 
ke på  døre.  Mennesker  der,  som  Stef- 
fen, i  begejstring  og  iver  giver  bud- 
skabet om  evangeliet  videre.  Således 
valgte  to  unge  danskere  at  tage  religi- 
onen og  den  sande  Kirke  op  i  deres 
dagligdag  og  blive  aktive  sidste  da- 
ges hellige.  □ 

Marita  Hyldtoft, 
Odense  1.  Ward. 


De  nydøbte,  Lisbeth  Nielsen  og  Steffen  Haahr,  samt  Thomas  Ilskov  yderst  til  højre  og  John 
Køster  yderst  til  venstre. 

Dato: 

AKTIVITETSKALENDER  FOR  150-ÅRET 

Sted: 

Aktivitet: 

1  ].  eller  18.  juni 
Effer  enhedens  valg 

Alle  enheder 

Specielt  nadvermøde 
Programforslag  sendt  til  enhederne 

25.  juni  -  2.  juli 

Køben  hovn/AI  bo  rg 

Mormon  fHistory  Association 

30.  juni 

K/ipinQ+nin  Kro 

J  U  Iw*  1  ICa^  \j  \  i  \o  \  i 

1.  juli 

København 

Kirkemøde 

Ældste  Russell  M  Nelson 
Præsident  Spencer  J.  Condie 

2.  juli 

0 

Kirkebygning 

Ældste  Russell  M.  Nelson 
Præsident  Spencer  J.  Condie 

3.  juli 

o 

Ålborg 
Kirkebygning 

Reunion 

»Kom  og  mød  missionærer  fra  dengang« 

4.  juli 

Rebild 

Afsløring  af  »Familien«  kl.  11.30 
Rebildfesten 

6.  juli 

København 

Afsløring  af  »Christina«  på  Amerikakaj 

2.  september 

København  Stav 

Jubilæumsfestspil 

9.  september 

Århus  Stav 

Jubilæumsfestspil 

Se  også  hjemmesiden:  http://denmark2000.org 


NB:  Indkvartering  i  Ålborg  den  2.  juli  -4.  juli  koordineres  af  Kim  Sønderby  tif.  98  15  2750. 

Niels-Ove  Andersen,  150-års  komiteen. 


Borgmesteren  kom  forbi ! 


I  Fredericia  hedder  borgmesteren  Uffe  Steiner  Jensen,  og  han  er  levende 
interesseret  i,  hvad  der  foregår  i  hans  by.  Vi  spekulerede  på,  om  han  mon 
vidste,  hvad  der  foregår  i  vores  menighed.  Derfor  gik  vi  op  på  rådhuset 
og  inviterede  ham  og  hans  hustru,  Ellen,  til  vores  wardskonference  den 
23.  januar. 


Borgmesteren  var  positiv,  men  han 
var  ikke  sikker  på,  at  han  kunne  kom- 
me netop  den  dag;  men  han  ville  ger- 
ne besøge  vores  menighed  en  anden 
dag.  Vi  gav  ham  så  nogle  søndage  at 
vælge  imellem.  Derefter  meldte  han 


tilbage,  at  de  gerne  ville  besøge  os 
den  27.  februar,  og  det  glædede  vi  os 
til. 

Det  var  blevet  annonceret  i  menig- 
heden, at  borgmesterparret  ville  be- 
søge os  denne  søndag.  Der  var  rigtig 

mange  til  stede,  og  ærbødigheden  var 
god,  da  bror  Hans  Cohr  tog  imod  El- 
len og  Uffe  Steiner  Jensen  og  anviste 
dem  deres  pladser. 

Det  blev  et  dejligt  opbyggende 
nadvermøde  med  taler  af  søster  Kris- 
tina Nybo  Jakobsen,  søster  Susanne 
Thuesen  og  bror  Hans  Cohr. 

Wardskoret  sang  en  dejlig  salme, 
»Vores  profet  har  talt«.  Musikken  til 
denne  er  komponeret  af  den  lokale 
musikformand,  Thomas  Bornemann, 


og  teksten  er  forfattet  af  Henrik  Bor- 
nemann. 

Efter  mødet  gav  borgmesteren  sig 
god  tid  til  at  hilse  på  og  tale  med  man- 
ge af  medlemmerne.  Bror  Hans  Cohr 
overrakte  ham  en  familieproklamati- 
on samt  Mormons  Bog,  hvori  der  var 
anbefalet  nogle  gode  kapitler. 

Igen  var  borgmesteren  positiv.  Han 
lovede  at  læse  minimum  de  anbefale- 
de kapitler.  □ 

KnudB.  Andersen, 

Samfunds-  og  informationsformidler, 


Fredericia  Ward.  Fredericias  borgmester,  Uffe  Steiner  Jensen,  og  hans  hustru  Ellen  besøger  Fredericia  Ward. 


Yderligere  ideer  til  fællestid 

i  juni  2000 


Følgende  er  yderligere  ideer  til  fælles- 
tid, som  Primarys  ledere  kan  bruge 
sammen  med  de  ideer  til  fællestid,  der  er 
trykt  i  Liahona,  juni  2000.  Vedrørende 
lektion,  instruktioner  og  aktiviteten,  der 
hører  til  disse  ideer,  henvises  til  »En  af 
Guds  største  gaver«  på  side  6  og  7  i  Lille 
Liahona. 

1.  Skriv  nogle  af  de  roller  på  tavlen, 
som  Helligånden  har  (trøste,  advare, 
vidne,  tilskynde  til  at  gøre  godt,  be- 
skytte osv.)  og  tal  kort  om  dem.  Bed 
forinden  fire  eller  fem  voksne  om  at 
forberede  sig  på  at  fortælle  en  af 
følgende  historier  (eller  en  historie 
fra  deres  egne  erfaringer).  Placér 
historiefortællerne  rundt  omkring  i 
lokalet,  del  børnene  op  i  grupper, 
og  få  børnene  til  at  flytte  fra  sted  til 
sted  for  at  høre  hver  historie.  Få  dem 
til  at  synge  »Helligånden«  {Børnenes 
sangbog,  s.  56),  når  de  går  fra  sted 


til  sted.  Bed  børnene  om  at  lytte  til 
hver  historie  og  finde  ud  af,  hvad 
Helligånden  har  gjort  i  det  tilfælde. 
Mulige  historier:  Trøste  -  »Aldrig 
alene«.  Lille  Liahona,  nov.  1999,  s.  10- 
12;  advare  -  »Stop«,  Lille  Liahona,  nov. 
1999,  s.  16;  vidne  -  »Ældste  Henry  B. 
Eyring«,  Lille  Liahona,  feb.  1998,  s.  2-3; 
beskytte  -  »Bordbøn«,  Lille  Liahona, 
juni  1999,  s.  14-16;  tilskynde  til  at  gøre 
godt  -  »Joshs  bjørn«.  Lille  Liahona,  apr. 
1999,  s.  6-7;  hjælpe  til  at  gøre  det  rette 
-  »Janaina  Da  Silva  Santos  fra  Rio  de 
Janeiro  i  Brasilien«,  Lille  Liahona,  dec. 
1998,  s.  14-16.  Når  børnene  har  været 
rundt  til  hvert  sted,  samler  I  dem  igen 
og  lader  dem  fortælle,  hvad  de  har 
lært  af  hver  historie.  Hjælp  dem  med 
at  finde  frem  til  de  mange  måder, 
hvorpå  Helligånden  kan  velsigne  de- 
res liv.  Foreslå  dem  at  fortælle  deres 
familie  historierne,  og  hvad  de  har 
lært  om  Helligånden. 

2.  Syng  flere  forskellige  sange  eller 
salmer  om  Helligånden.  Bed  efter 
hver  sang  børnene  om  at  fortælle, 
hvem  der  nævnes  i  sangen.  Tal  om, 
hvad  hver  sang  lærer  os  om  Helligån- 
den, og  hvad  han  gør  for  os.  Få  børne- 
ne til  at  skrive  navnet  på  sangene  og 
deres  reaktion  i  deres  hæfte  »Hellig- 
ånden hjælper  mig  med  at  holde  min 
dåbspagt«  (se  Lille  Liahona,  juni  2000, 
s.  7)  eller  også  på  tavlen.  Når  børnene 
bliver  færdige  med  deres  hæfte,  så 
foreslå  dem  at  vise  det  til  deres  fami- 
lie. 

3.  For  yderligere  kilder  se  »Min 
fred  giver  jeg  jer«.  Lille  Liahona,  juni 
2000,  s.  8-10;  »Fred,  håb  og  vejled- 
ning«, Liahona,  jan.  2000,  s.  79-82; 
»Tæl  dine  velsignelser«.  Lille  Liaho- 
na, nov.  1999,  s.  4-5;  »Vores  dåbs 
åndelige  kraft«,  Liahona,  juli  1999, 
s.  108-110.  □ 


